Universiteti i Neuchâtel-it

Universiteti i Neuchâtel-it (UniNE) është një universitet kërkimor publik frankofon në Neuchâtel, Zvicër. Universiteti ka katër fakultete dhe më shumë se një duzinë institute, duke përfshirë artet dhe shkencat njerëzore, shkencat natyrore, juridikun dhe ekonominë. Fakulteti i Arteve dhe i Shkencave Njerëzore, me 2000 studentë, është shkolla më e madhe nga ato që e përbëjnë Universitetin e Neuchâtel.

Universiteti ka një buxhet vjetor prej 144 milionë frangash zvicerane dhe një fond vjetor kërkimor prej 40 milionë frangash zvicerane. Përafërsisht 4,000 studentë, duke përfshirë 600 studentë doktorantë ndjekin universitetin dhe çdo vit jepen më shumë se 600 diploma, licenca, doktorata dhe certifikata. Universiteti ka më shumë se 1100 punonjës.

 Historia 
Universiteti i Neuchâtel-it e ka zëvendësuar Akademinë, e cila u krijua më 1838 nga Mbreti Frederick William IV i Prusisë, Princi i Neuchâtel-it. Akademia ka dhënë diploma akademike të licencuara në arte dhe shkenca. Më 1848, Këshilli i Madh dekretoi mbylljen e akademisë dhe më 1866 u krijua një "akademi" e re dhe u riemërtua përfundimisht në 1909.

Universiteti i Neuchâtel-it ndodhet në zemër të rajonit frankofon të Zvicrës, në Neuchâtel.

Përpara vitit 2005, Universiteti i Neuchâtel-it e ka ndjekur modelin francez të arsimit, me disa dallime të vogla. Universiteti tani ndjek standardet akademike të Procesit të Bolonjës, i cili propozon një sistem me tri nivele diplomash universitare, përkatësisht diplomë në nivelin bachelor, master dhe doktoratë.

 Programet akademike 
Universiteti i Neuchatel-it ofron kurse në frëngjisht si dhe në anglisht. Programet klasifikohen në nivel universitar dhe pasuniversitar si programet bachelor, master dhe doktoratë në disiplina si financa, shkenca kompjuterike, drejtësi, ekonomi, shkenca dhe sporte, gazetari dhe matematikë mes tjerash.

Në partneritet me dy universitete të tjera: Universiteti De Montfort në Leicester (Angli) dhe SDA Bocconi School of Management në Milano (Itali) dhe organizuar nga Qendra Ndërkombëtare për Studime Sportive (CIES), Universiteti i Neuchatel-it ofron gjithashtu një Master FIFA në Menaxhment, Juridik dhe Shkenca Njerëzore të Sportit.

 Fakultetet 

 Fakulteti i Shkencave Njerëzore

Fakulteti më i madh ka rreth 2000 studentë. Fushat e saj kërkimore dhe studimore janë Gjuhët dhe Qytetërimet e Mesjetës së Lashtë, Arkeologjia, Historia e Artit, Gjuha dhe Letërsia Angleze, Gjuha dhe Letërsia Frënge, Logjika, Muzeologjia dhe Filozofia. Në Shkenca Sociale, Qendra për të Kuptuarit e Proceseve Sociale (Maison d'analyse des processus sociaux, MAPS) përbëhet nga pesë institute: Antropologjia, Gjeografia, Psikologjia dhe Arsimimi, Forumi Zviceran për Studimet e Migracionit dhe të Popullsisë, dhe Sociologjia. Fakulteti nxit bashkëpunim në projekte kërkimore ndërdisiplinore.

 Fakulteti i Shkencave

Fakulteti i Shkencave numëron rreth 900 studentë. Ky fakultet është aktiv në fusha të ndryshme kërkimore, si: Biologji, Biogjeoshkencë, Hidrogjeologji, Shkencë Gjeotermale, Teknologji Informative, Matematikë, Kimi dhe Fizikë. Është vendi kryesor zviceran për një nga Qendrat Kombëtare të Kompetencës në Kërkime Shkencore: Mbijetesa e Bimëve.

 Fakulteti i Drejtësisë

Një fakultet me 560 studentë, i cili ofron gjashtë orientime në kuadër të nivelit Master: E Drejta Biznesore, E Drejta Ndërkombëtare dhe Evropiane, E Drejta Publike, E Drejta e Shëndetësisë dhe e Bioteknologjisë, E Drejta Sportive, dhe Profesionet e Juridikut. Ky fakultet ka një diplomë master ndërkombëtar të ciklit të tretë me Universitetin SDA Bocconi të Milanos dhe Universitetin de Montfort të Leicesterit, në bashkëpunim me FIFA dhe numëron shumë institute, si Instituti i Ligjit Shëndetësor (IDS) ose Qendra Ndërkombëtare e Shkencave Sportive (CIES).

 Fakulteti Ekonomik

Fakulteti Ekonomik ka rreth 700 studentë dhe është fakulteti më i mirë i universitetit. Ai ofron programe masteri në shumë fusha të ndryshme: Analiza Financiare, Zhvillimi i Biznesit Ndërkombëtar, Ekonomia Publike, Politika Publike dhe Menaxhimi, Psikologjia e Punës dhe Organizatave, Statistikat dhe Sistemet e Informacionit. Unike brenda Zvicrës është Akademia e Gazetarisë dhe Medias: një program master i integruar, i projektuar me profesionistë të këtij sektori, duke u fokusuar në nevojat e reja të sipërmarrjes në botën e medias. Bachelor në ekonomi u vlerësua si bachelor më i mirë në Zvicër para HSG.

 Fakulteti i Teologjisë (deri në vitin 2015)

Një ndërtesë e vogël historike, selia prestigjioze e Bibliothèque des Pasteurs, strehon Fakultetin e Teologjisë. Neuchâtel ka ofruar një diplomë të përbashkët në nivelin master në teologji, me universitetet e Gjenevës dhe Lozanës. Në vitin 2015 Fakulteti i Teologjisë është mbyllur; tani mësimi dhe kërkimi në teologji zhvillohet në Universitetin e Gjenevës dhe në Universitetin e Lozanës.

 Lista e rektorëve që nga viti 1909 

 Periudha trevjeçare 

 Periudha katërvjeçare 

  Institucionet e asociuara 
 École romande de santé publique (ERSP)

 Njerëz të lidhur me universitetin 

 Shënime dhe referime 

 Lidhje të jashtme 

 Universiteti i Neuchâtel
 Informacion rreth Universitetit të Neuchâtel

Kategoria:Koordinatat në Wikidata
Kategoria:Neuchatel
Kategoria:Universitete në Zvicër